Markbier

Halictinae
 Nomiinae
 Nomioidinae
 Rophitinae

Markbier (Halictidae) er en familie av bier og blir plassert i gruppen Apoidea. Det er kjent over 2000 arter, vel 330 av dem forekommer i Europa og ca. 35 i Norge.

Utseende 
Forholdsvis små og slanke bier (4–10 mm), som oftest mørkt fargede. En del arter er skinnende metalliske fargede eller har innslag av rødt eller grønt. De er vanligvis sparsomt kledt med lyse, oppstående hår, men noen er helt snaue, for eksempel slekten blodbier (Sphecodes), som er svarte med skinnende rød bakkropp. Hannens ansikt er gjerne lyst farget, ellers kan de ha andre lyse tegninger.

Levevis 
De fleste er solitære bier, hver bie har separate bol, men de kan gjerne danne nokså store kolonier på lokaliteter som egner seg til å grave bol. Innen gruppen Halictinae har en del arter blitt eusosiale, det vil si at de danner samfunn med dronninger og arbeidere. Det er også en del sandbier (mest kjent er slekten blodbier, Sphecodes) som er såkalte kleptoparasitter. Disse snylter på andre solitære bier. Når hunnen finner en annen bies nylagde reir kryper hun inn, spiser opp egget som den andre bien har lagt og legger sitt eget egg i stedet.

Gruppen kalles «sweat bees» på engelsk fordi en del arter (tropiske, men også noen europeiske) gjerne setter seg på mennesker for å drikke svette. De kan bli svært pågående og plagsomme, og stikker dersom de blir irritert, men stikket er ikke spesielt smertefullt.

Utbredelse 
Gruppen er kosmopolittisk.

Systematisk inndeling / antall europeiske arter 

 Ordenen vepser, (Hymenoptera)
 Gruppen stilkvepser, Apocrita
 Gruppen broddvepser, Aculeata
 Overfamilien Apoidea
 Gruppen bier, Apiformes
 Familien Halictidae
 Underfamilien Halictinae
 Agapostemon
 Andinaugochlora
 Ariphanarthra
 Augochlora
 Augochlorella
 Augochloropsis
 Dialictus
 Evylaeus
 Halictus Latreille, 1804 – 85 arter i Europa
 Lasioglossum Curtis, 1833 – 172 arter i Europa
 Mexalictus
 blodbier, Sphecodes Latreille, 1805 – 40 arter i Europa
 Temnosoma
 Underfamilien Nomiinae
 Dieunomia
 Nomia Latreille, 1804 – 6 arter i Europa
 Lipotriches
 Underfamilien Nomioidinae
 Cellariella Ceylalictus Nomioides Schenck, 1866 – 3 arter i Europa
 Underfamilien Rophitinae
 Conanthalictus Dufourea Lepeletier, 1841 – 17 arter i Europa
 Micralictoides Protodufourea Rophites Spinola, 1808 – 13 arter i Europa
 Sphecodosoma Xeralictus Kilder 
 Fauna Europa (2004) Fauna Europaea version 1.1,  www.faunaeur.org – utbredelsesdatabase for europeiske dyr.
 Michener, C.D. 2007. The Bees of the World.'' Second edition. Johns Hopkins University Press. xvi + 953 s.
 Ottesen, P.S. (1993, revidert 1999) Norske insekter og deres artsantall. NINA utredning 55: 1-40.

Eksterne lenker 
 
 Discover Life - Apoidea En liste over alle bier i verden med synonymer og utbredelse.
 Bilde av nordamerikansk art:  
 Nordamerikanske arter, fra bugguide.net: 

Bier